ЗАПИСНИК

са првог заседања

Комисије за доделу студентских стипендија ученицима са

територије општине Медвеђа за школску 2022/2023. годину

У складу са Конкурсом спроведеним на основу акта о опредељеним средствима Службе Координационог тела Владе Републике Србије за општине Прешево, Бујановац и Медвеђа под бројем, 100 бр.45-00-00002-02-06/2022 од 29.03.2022. године и решења Привременог органа општине Медвеђа 06 број 06-22/2022/3 од 30. марта 2022. године, Комисија за доделу студентских стипендија ученицима са територије општине Медвеђа за школску 2022/2023. годину (у даљем тексту: Комисија) одржала је дана 19. априла 2022. године, са почетком у 13 часова, у конференцијској сали Скупштине општине Медвеђа седницу на којој је усвојила

З А П И С Н И К

Комисија за спровођење поступка конкурса за доделу студентских стипендија ученицима са територије општине Медвеђа за школску 2022/2023. годину у саставу:

* Зорица Станковић, представник општине Медвеђа, председник комисије
* Јелена Чолић, представник Службе Координационог тела Владе Републике Србије за општине Прешево, Бијановац и Медвеђу, члан комисије
* Јелена Јакшић, представник Службе Координационог тела Владе Републике Србије за општине Прешево, Бијановац и Медвеђу, члан комисије
* Зорица Лукић, дипломирани психолог Службе за управљање кадровима Владе Републике Србије, члан Комисије и
* Милица Такашманов, представник општине Медвеђа, члан комисије.

Дневни ред:

1. Отварање и прегледање пристиглих пријава на Конкурсу и проверавање испуњености формалних услова Конкурса.

2. Разно

Разматрање по тачкама дневног реда:

1. По првој тачци дневног реда Комисија је утврдила да су све пријаве на Конкурс за доделу студентских стипендија ученицима са територије општине Медвеђа за школску 2022/2023. годину примљене, односно послате благовремено.

Након отварања пристиглих пријава на Конкурс и утврђивања испуњености услова за конкурисање, Комисија је након прегледа и провере документације утврдила следеће:

* да су пристигле четири пријаве и то, по редоследу пријема:

1. Пријава Анђеле Златковић из Медвеђе
2. Пријава Милијане Шарац из Сијаринске Бање
3. Пријава Анђеле Бабић из Медвеђе и
4. Пријава Петре Лазић из Медвеђе.

* да три пријаве испуњавају формалне услове Конкурса , а једна пријава не испуњава формалне услове Конкурса.

Да пријава Милијане Шарац из Сијаринске Бање не испуњава услове Конкурса, те је одбијена, јер Средства која се додељују овим конкурсом се додељују за упис на високошколске установе чији је оснивач Република Србија, а у приложеној Молби, која обавезно мора садржати назив високошколске установе коју кандидат планира да упише, Милијана Шарац је навела да жели да се упише на високошколској установи из Београда, одељење Високе школе за пословну економију и предузетништво у Лесковцу, што је увидом у регистар установљено да је у питању приватна високошколска установа и да оснивач није Република Србија, те се из тих разлога и одбија.

Следећи кандидати испуњавају услове за другу фазу изборног поступка:

1. Анђела Златковић из Медвеђе
2. Анђела Бабић из Медвеђе и
3. Петра Лазић из Медвеђе.

2. У оквиру тачке разно, одлучено је да се Записник објави на интернет презентацији и огласној табли општине Медвеђа и да се о Одлуци путем мејла обавесте учесници Конкурса.

Напомена:

Учесници Конкурса имају право приговора Привременом органу општине Медвеђа у року од 8 дана од дана објављивања (20.04.2022.) овог Записника на званичној интернет презентацији општине Медвеђа (www. medvedja.ls.gov.rs).

Комисија је завршила са радом у 15 часова.

Комисија

* Зорица Станковић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Чолић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Јакшић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Зорица Лукић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Милица Такашманов \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Записник сачинила Председник Комисије

Такашманов Милица Зорица Станковић